Hertuginnen ble innlagt på sykehus med rier den 22. juli 2013. Barnet ble født samme dag klokken 16.24 lokal tid. Fødselen fant sted i den private Lindo-fløyen ved St. Mary's Hospital i London – samme sted som hertugen og hans yngre bror, prins Henry, ble født av Diana, prinsesse av Wales i henholdsvis 1982 og 1984. Dronning Elisabeth IIs tidligere gynekolog, dr. Marcus Setchell, tok imot barnet, assistert av sin etterfølger, dr. Alan Farthing.